CELEX: C2006/086/25
Language: et
Date: 2006-04-08 00:00:00
Title: Kohtuasi C-62/06: Eelotsusetaotlus, mille esitas Supremo Tribuna Administrativo  11. jaanuari 2006.  aasta määrusega kohtuasjas Fazenda Pública — Director Geral das Alfândegas  versus  Z.F. Zefeser — Importação e Exportação de Produtos Alimentares, Lda.

8.4.2006   
            
            
               ET
            
            
               Euroopa Liidu Teataja
            
            
               C 86/14
            
         Eelotsusetaotlus, mille esitas Supremo Tribuna Administrativo 11. jaanuari 2006. aasta määrusega kohtuasjas Fazenda Pública — Director Geral das Alfândegas versus Z.F. Zefeser — Importação e Exportação de Produtos Alimentares, Lda.
   (Kohtuasi C-62/06)
   (2006/C 86/25)
   Kohtumenetluse keel: portugali
   Euroopa Ühenduste Kohus on saanud Supremo Tribuna Administrativo 11. jaanuari 2006. aasta määrusega kohtuasjas Fazenda Pública-Director Geral das Alfândegas v. Z.F. Zefeser — Importação e Exportação de Produtos Alimentares, Lda. esitatud eelotsusetaotluse, mis saabus kohtukantseleisse 6. veebruaril 2006.
   Supremo Tribuna Administrativo küsib Euroopa Kohtult eelotsust järgmistes küsimustes:
   
               1.
            
            
               Kas nõukogu 24. juuli 1979. aasta määruse (EMÜ) nr 1697/79 (1) artikli 3 tähenduses piisab sellest, kui toll määratleb mingi teo “toiminguna, mille alusel võib algatada kriminaalmenetluse”, või on siiski vajalik, et vastava määratluse teeks pädev kriminaalkohus?
            
         
               2.
            
            
               Kas viimasel juhul piisab üksnes pädeva õiguskaitseorgani (Portugali puhul prokuratuur) koostatud süüdistusaktist, või on hoopis vajalik, et võlgnik mõistetaks vastava kriminaalmenetluse käigus süüdi?
            
         
               3.
            
            
               Kas samal juhul saab teha erinevad järeldused sellest, kas kohus mõistab võlgniku õigeks, lähtudes in dubio pro reo põhimõttest või seetõttu, et tuvastati tema süü puudumine kõnealuse õigusrikkumise osas?
            
         
               4.
            
            
               Millised tagajärjed on sellel, kui prokuratuur ei koosta võlgniku kohta süüdistusakti, kuna puuduvad vajaliku tõendid teo kohta, mille alusel võib algatada kriminaalmenetluse? Kas selline otsus välistab igasuguse võimaluse esitada hagi tasumata jäänud tollimaksu sissenõudmiseks?
            
         
               5.
            
            
               Kas juhul, kui prokuratuur või kriminaalkohus ise loobub süüdistusest kriminaalmenetluse aegumise tõttu, teeb selline otsus võimatuks esitada vastav hagi tasumata jäänud tollimaksu sissenõudmiseks?
            
         
      (1)  Nõukogu 25. juuli 1979. aasta määrus (EMÜ) nr 1697/79 impordi- või eksporditollimaksude maksmist nõudvale tolliprotseduurile suunatud kauba eest tasumata jäänud impordi- või eksporditollimaksude tollivormistusjärgse sissenõudmise kohta (EÜT L 197, lk 1)